b'\n_START_ARTICLE_\nLegenden om grundl\xc3\xa6ggelsen af Riga\n_START_PARAGRAPH_\nLegenden om grundl\xc3\xa6ggelsen af Riga fort\xc3\xa6ller om, at i tiden f\xc3\xb8r Riga blev bygget, var der en meget stor mand kaldet Store Kristoffer (lettisk: Lielais Kristaps), der boede i en hytte p\xc3\xa5 den h\xc3\xb8jre bred af Daugavafloden. Han tjente til dagen og vejen ved at b\xc3\xa6re folk over floden p\xc3\xa5 sin ryg (i nogle versioner har han en b\xc3\xa5d han sejler folk over i). Folkene, der blev transporteret over, stod af, hvor Riga nu ligger._NEWLINE_En nat v\xc3\xa5gnede Kristaps til lyden af et barn, der gr\xc3\xa6d p\xc3\xa5 den venstre bred af floden. Han vadede over og samlede den gr\xc3\xa6dende baby op og begyndte at b\xc3\xa6re det over floden. For hvert skridt blev barnet tungere og tungere, indtil Kristaps i midten af str\xc3\xb8mmen kun med den st\xc3\xb8rste opbydelse af sine kr\xc3\xa6fter kunne b\xc3\xa6re barnet til kysten._NEWLINE_Med de sidste af sine kr\xc3\xa6fter lagde Kristaps barnet p\xc3\xa5 t\xc3\xa6ppet foran ildstedet i sin hytte og faldt i en udmattet s\xc3\xb8vn. Om morgenen v\xc3\xa5gnede Kristaps og opdagede, at barnet var forsvundet, og at der var en kiste fyldt med guld i dets sted. Kristaps var en beskeden mand, og ud af skatten brugte han ikke en eneste \xc3\xb8re indtil sin d\xc3\xb8dsdag. Det efterladte guld blev brugt til at bygge Riga p\xc3\xa5 stedet, hvor Kristaps hytte engang stod.\n_START_SECTION_\nFortolkning\n_START_PARAGRAPH_\nBabyen var i virkeligheden Kristusbarnet i forkl\xc3\xa6dning, der bar v\xc3\xa6gten af verdens synder p\xc3\xa5 sine skuldre.'